**Сенім саяхатыңызды бағалау**

***«Жаратқан Иенің Өзі алдыңда жүріп саған жар болады. Ол сені ешқашан тастап та кетпейді, жалғыз да қалдырмайды. Еш нәрседен уайымдап, қорқушы болма!»***

***Заңды қайталау 31:8***

Сізде Құдаймен жеке кездескен кез болды ма?

Құдаймен қарым-қатынасқа келетін болсақ, адамдар өздерінің Құдаймен кездескен сәттерімен бөліседі, бірақ көптеген адамдар үшін бұл кез лезде болған бір сәт қана емес, бұл белгілі бір ұзақ процесске ұқсайтынын айтады.

Құдай әлемді қызық жаратты. Мысалы, емен ағашы оның тұқымы болып табылатын жаңғақтан пайда болады. Бұл процесс жаңғақтың жерге түсуінен басталады. Ылғалдылық пен жылудың әсерінен жаңғақ өніп, ағаштың тамыры мен сабағы пайда болады. Уақыт өте келе ағаш өсіп, дамиды. Емен ағаштары, көптеген басқа да ағаштар сияқты, тұқымнан жетілген ағашқа дейін әртүрлі өсу сатыларынан өтеді. Жаңғақтың үлкен ағашқа айналған нақты сәті қашан? Нақты сол сәттің қашан болғанын айту қиын, өйткені бұл белгілі бір процесс болды.

Құдай біздің өмірімізде де процесс арқылы жұмыс істегенді жақсы көреді. Ол ұсақ-түйектерге, кішігірім өсуге және өзгеруге бағытталған сабақтарға және оқу мен емдеу сапарларына мән береді. Ол сіздің өміріңіздің тек басында және соңында емес – ол бүкіл өмірлік сапарыңызда сізбен бірге жүргісі келеді.

Сіз бүгінгі сенім сапарыңызда нақты қайдасыз? Мүмкін бүгін сіз Исаның соңынан еру туралы шешім қабылдап, күнәкар екеніңізді мойындап жатқан шығарсыз. Немесе мүмкін сіз бұрыннан бері Онымен бірге жүріп келе жатырсыз, алайда бүгін оның жұбататын немесе жігерлендіретін сөздерін естігіңіз келетін шығар. Қай жерде болсаңыз да, Иса сіздің өміріңіздің бүгінгі күні туралы ойлайды. Ол өміріңіздің әрбір сәтін сізбен бірге өтіп жатыр.

Киелі кітаптың Заңды қайталау кітабында былай делінген: «Жаратқан Иенің Өзі алдыңда жүріп саған жар болады. Ол сені ешқашан тастап та кетпейді, жалғыз да қалдырмайды. Еш нәрседен уайымдап, қорқушы болма!» (Заңды қайталау 31:8). Исаның соңынан ерсеңіз, бұл уәде сізге арналған. Дәл қазір сіздің өміріңізде не болып жатқаны туралы Құдаймен сөйлесіңіз. Ол сізбен жеке кездесіп, өмірдің әрбір сәтінде сізбен бірге серуендегісі келеді.